b'\n_START_ARTICLE_\nVicente Calder\xc3\xb3n stadionas\n_START_SECTION_\nIstorija\n_START_PARAGRAPH_\nVicente Calder\xc3\xb3n stadione da\xc5\xbenai vyskta tarptautin\xc4\x97s Ispanijos vyr\xc5\xb3 futbolo rinktin\xc4\x97s var\xc5\xbeybos. Nuo 2003\xc2\xa0m. yra priskirtas prie penki\xc5\xb3 \xc5\xbevaig\xc5\xbedu\xc4\x8di\xc5\xb3 UEFA elitini\xc5\xb3 stadion\xc5\xb3._NEWLINE_1961\xc2\xa0m. kovo 17 d. Javier Barroso nupirko \xc5\xbeem\xc4\x97s sklyp\xc4\x85 naujam stadionui pastatyti. Naujasis stadionas buvo prad\xc4\x97tas styti tais pa\xc4\x8diais metais vietoje seno Estadio Metropolitano de Madrid._NEWLINE_1966\xc2\xa0m. spalio 2 d., su 62 000 viet\xc5\xb3 Estadio Manzanares, buvo oficialiai atidarytas. Atidarymo dien\xc4\x85 vyko futbolo var\xc5\xbeybos prie\xc5\xa1 Valencia CF. Rungtyn\xc4\x97s baig\xc4\x97si lygiosiomis 1\xe2\x80\x931. Vicente Calder\xc3\xb3n stadione pirmasis Madrido derbis buvo su\xc5\xbeaistas 1967\xc2\xa0m. baland\xc5\xbeio 16 d., tarp Atl\xc3\xa9tico ir Real Madrid CF. Susitikimas baig\xc4\x97si lygiosiomis 2\xe2\x80\x932._NEWLINE_Po stadiono rekonstrukcijos, 1972\xc2\xa0m. gegu\xc5\xbe\xc4\x97s 23 d. buvo naujai atidarytas. Atidarymo dien\xc4\x85 stadione lank\xc4\x97si Francisco Franco ir Chuanas Karlosas I bei kiti \xc5\xa1alies vadovai. Buvo surengtos tarptautin\xc4\x97s draugi\xc5\xa1kos var\xc5\xbeybos tarp Ispanijos ir Urugvajaus rinktini\xc5\xb3. \xc5\xa0eimininkai laim\xc4\x97jo rungtynes 2\xe2\x80\x930. \xc4\xaevar\xc4\x8dius peln\xc4\x97 Oscar Valdez ir Jose Eulogio Garate._NEWLINE_Po neeilinio visuotinio akcinink\xc5\xb3 susirinkimo, vykusio 1980\xc2\xa0m. bir\xc5\xbeelio 4 d., buvo pritarta stadiono rekonstrukcijai, 1982\xc2\xa0m. XII pasaulio futbolo \xc4\x8dempionatui. Rekonstrukcijos architektas buvo Juan Jos\xc3\xa9 Barroso._NEWLINE_Be futbolo, stadione vyko ir muzikos renginiai.'